Seg yinadiyen-nteɣ i nexdem deg yixef-agi amezwaru nessaweḍ nemmeslay-d ɣef tsekla taqbaylit i d-nufa tebḍa ɣer snat n talliyin; tasekla taqbaylit timawit d tsekla taqbaylit yuran, ma yella deg wayen yerzan ungal agraɣlan nufa-d belli d yiwet n tewsit tamaynut yellan deg umaḍal merra, ma yella deg wayen yerzan ungal aqbayli d tlalit-is nufa-d belli ilul-d i tegnit n lḥers deg useggas n 1980 mi tella tmaziɣt megdult deg tmurt leqbayel, ma yella d taɣessa n wungal aqbayli nufa-d belli ur temgarad ara ɣef wungal agraɣlan, ma deg wayen yeɛnan adeg nessaweḍ nesbadu-t-id ama s usenned ɣer yinagmayen iberraniyen d yizzayriyen anda i dnufa belli d yiwet n tewsit tagejdant deg lebni n teḥkayt, d nettat i as-yettaken tudert i yineḍruyen n teḥkayt, nufa-d belli adeg yella win iɣelqen d win ifetḥen, akken yella wadeg ilaway d wadeg asugnan.